CELEX: 32009D0752
Language: hu
Date: 2009-10-12 00:00:00
Title: 2009/752/EK: A Bizottság határozata ( 2009. október 12. ) az Euphausia superba krillből származó lipidextraktumnak a 258/97/EK európai parlamenti és tanácsi rendelet szerinti új élelmiszer-összetevőként történő forgalomba hozatalának engedélyezéséről (az értesítés a C(2009) 7647. számú dokumentummal történt)

13.10.2009   
            
            
               HU
            
            
               Az Európai Unió Hivatalos Lapja
            
            
               L 268/33
            
         
      A BIZOTTSÁG HATÁROZATA
   
   (2009. október 12.)
   az Euphausia superba krillből származó lipidextraktumnak a 258/97/EK európai parlamenti és tanácsi rendelet szerinti új élelmiszer-összetevőként történő forgalomba hozatalának engedélyezéséről
   (az értesítés a C(2009) 7647. számú dokumentummal történt)
   (Csak az angol nyelvű szöveg hiteles)
   (2009/752/EK)
   AZ EURÓPAI KÖZÖSSÉGEK BIZOTTSÁGA,
   tekintettel az Európai Közösséget létrehozó szerződésre,
   tekintettel az új élelmiszerekről és új élelmiszer-összetevőkről szóló, 1997. január 27-i 258/97/EK európai parlamenti és tanácsi rendeletre (1) és különösen annak 7. cikkére,
   mivel:
   
               (1)
            
            
               A Neptune Technologies & Bioressources Inc. vállalat 2006. szeptember 29-én kérelmet nyújtott be Finnország illetékes hatóságaihoz arra vonatkozóan, hogy az Euphausia superba krillből származó lipidextraktumot új élelmiszer-összetevőként forgalmazhassa.
            
         
               (2)
            
            
               2007. január 29-én Finnország illetékes élelmiszer-értékelő testülete kiadta előzetes értékelő jelentését. Jelentésében azt a következtetést vonta le, hogy az Euphausia superba krillből származó lipidextraktum élelmiszer-összetevőként való használata elfogadható.
            
         
               (3)
            
            
               A Bizottság az előzetes értékelő jelentést 2007. február 19-én az összes tagállamhoz továbbította.
            
         
               (4)
            
            
               A 258/97/EK rendelet 6. cikkének (4) bekezdésében meghatározott hatvannapos időszak alatt az említett előírásnak megfelelően a termék fogalomba hozatala ellen indokolt kifogásokat emeltek.
            
         
               (5)
            
            
               Ezért 2008. január 31-én konzultációra került sor az Európai Élelmiszerbiztonsági Hatósággal (EFSA).
            
         
               (6)
            
            
               A diétás termékekkel, táplálkozással és allergiákkal foglalkozó tudományos testület az Euphausia superba krillből származó lipidextraktum biztonságosságáról szóló, a Bizottság kérésére megfogalmazott szakvéleményében arra a következtetésre jutott, hogy az Euphausia superba krillből származó lipidextraktum felhasználása a javasolt feltételek mellett biztonságos.
            
         
               (7)
            
            
               Az előzetes értékelő jelentés alapján megállapítást nyert, hogy az Euphausia superba krillből származó lipidextraktum megfelel a rendelet 3. cikkének (1) bekezdésében meghatározott feltételeknek.
            
         
               (8)
            
            
               Az e határozatban előírt intézkedések összhangban vannak az Élelmiszerlánc- és Állategészségügyi Állandó Bizottság véleményével,
            
         ELFOGADTA EZT A HATÁROZATOT:
   1. cikk
   Az I. mellékletben meghatározott, az Euphausia superba krillből származó lipidextraktum a II. mellékletben felsorolt felhasználások céljából és legfeljebb az ott megadott maximális határértékek alatti szinten forgalomba hozható új élelmiszer-összetevőként a Közösség piacán.
   2. cikk
   A terméken elhelyezett címkén termékmegnevezésként vagy a terméket tartalmazó élelmiszerek esetében az élelmiszer-összetevők megadásakor fel kell tüntetni a „rákok közé tartozó Euphausia superba krillből származó lipidextraktum” megnevezést.
   3. cikk
   E határozat címzettje a Neptune Technologies & Bioressources Inc., 225 Promenade du Centropolis, Bureau 200, Laval, Quebec, H7T 0B3, Kanada.
   
      Kelt Brüsszelben, 2009. október 12-én.
      
         
            a Bizottság részéről
         
         Androulla VASSILIOU
         
         
            a Bizottság tagja
         
      
   
   
      (1)  HL L 43., 1997.2.14., 1. o.
   
      I. MELLÉKLET
      
         AZ EUPHAUSIA SUPERBA KRILLBŐL SZÁRMAZÓ LIPIDEXTRAKTUM SPECIFIKÁCIÓJA
      
      
         Leírás
      
      A lipidextraktumnak az Euphausia superba krillből történő előállításához a mélyhűtött krillt összetörik, majd acetonos extrakciót végeznek rajta. A fehérjéket és a krill maradványait szűréssel eltávolítják a lipidextraktumból. Az acetont és a visszamaradó vizet pedig elpárologtatják.
      
                  Vizsgálat
               
               
                  Specifikáció
               
            
                  Elszappanosítási szám
               
               
                  Legfeljebb 185 mg KOH/g
               
            
                  Peroxidszám
               
               
                  Legfeljebb 0,2 meq O2/kg olaj
               
            
                  Nedvesség- és illóanyag-tartalom
               
               
                  Legfeljebb 0,9 %
               
            
                  Foszfolipidek
               
               
                  Legfeljebb 50 %
               
            
                  Transz-zsírsavak
               
               
                  Legfeljebb 1 %
               
            
                  EPA (eikozapenténsav)
               
               
                  Legalább 15 %
               
            
                  DHA (dokozahexaénsav)
               
               
                  Legalább 7 %
               
            
   
      II. MELLÉKLET
      
         AZ EUPHAUSIA SUPERBA KRILLBŐL SZÁRMAZÓ LIPIDEXTRAKTUM FELHASZNÁLÁSA
      
      
                  Felhasználási kör
               
               
                  A DHA és EPA megengedhető legnagyobb együttes mennyisége
               
            
                  Tejtermékek, a tejalapú italok kivételével
               
               
                  200 mg/100 g, illetve sajttermékek esetében 600 mg/100 g
               
            
                  Tejpótló termékek, italok kivételével
               
               
                  200 mg/100 g, illetve sajtpótló termékek esetében 600 mg/100 g
               
            
                  Kenhető zsírok és salátaöntetek
               
               
                  600 mg/100 g
               
            
                  Reggelire fogyasztott gabonafélék
               
               
                  500 mg/100 g
               
            
                  Étrend-kiegészítők
               
               
                  200 mg/napi adag a gyártó ajánlása szerint
               
            
                  Speciális gyógyászati célokra szánt diétás élelmiszerek
               
               
                  A terméket használó személyre vonatkozó egyedi táplálkozási előírások szerint
               
            
                  Csökkentett energiatartalmú, testtömegcsökkentésre szolgáló étrendben felhasznált élelmiszerek
               
               
                  200 mg/étkezéshelyettesítő